Robertas Vėževičius

Robertas Vėževičius (g. 1986 m. sausio 5 d. Ukmergėje) – Lietuvos futbolininkas, saugas. Atstovauja Gargždų „Bangai“.

Karjera

FK Vėtra 
Karjerą pradėjo 2008 m. „Vėtroje“. Rungtyniavo šiame klube 2008, 2009, o 2010 m. vasarą paliko klubą.

FK Šiauliai 
Nuo 2010 m. vasaros žaidė „Šiaulių“ klube.

Umm El Fahmo „Maccabi“ 
Buvo išvykęs į Izraelį. Atstovavo Izraelio antros lygos klubui Umm El Fahmo „Maccabi“.

FK Kruoja 
Nuo 2013 m. žaidė FK Kruoja Pakruojis.

FK Sūduva 
Nuo 2017 m. atstovavo Marijampolės „Sūduvos“ futbolo klubui. Su šiuo klubu tris kartus tapo šalies čempionu. A lygoje sužaidė 61 rungtynes ir pasižymėjo penkiais įvarčiais. 2020 m. sausio mėn. tapo aišku, kad žaidėjas palieka „Sūduvos“ klubą.

FK Banga 
2020 m. sausio 17 d. FK „Banga“ pranešė, kad Gargždų ekipai atstovaus tris kartus A lygos čempionas Vėževičius.

2021 m. liepos 23 d. rungtynėse prieš Kauno rajono „Hegelmann Litauen“ pelnė garbės įvartį (1:4). Galutinis rungtynių rezultatas 4:1 HL naudai.

2021 m. liepos 30 d. rungtynėse prieš Džiugą pelnė pirmą rungtynių įvartį ir persvėrė rezultatą gargždiškių naudai (1:0). Galutinis rungtynių rezultatas 2:1.

2021 m. spalio 17 d. rungtynėse prieš „Panevėžio“ klubą pasižymėjo pelnydamas įvartį. Penktą rungtynių minutę žaidėjas pasiuntė kamuolį į vartus ir rezultatas tapo 2:0 gargždiškių naudai. Pačioje pirmojo kėlinio pabaigoje R. Vėževičius neišnaudojo kelių dėkingų progų pelnyti įvarčiui, užsidirbo geltoną kortelę, o netrukus ir antrą geltoną. Įsivėlė į ginčą su teisėju ir buvo pašalintas iš aikštės. Visą antrą kėlinį „Bangos“ ekipa žaidė mažumoje, tačiau nepaisant to, gargždiškiai išlaikė persvarą ir netikėtai nugalėjo panevėžiečius rezultatu 2:1 bei iškovojo tris taškus.

2022 m. balandžio 15 d. rungtynėse prieš FK Kauno Žalgiris pelnė įvartį ir įtvirtino rezultatą 3:1. Galutinė mačo baigtis – 3:1 gargždiškių naudai.

2022 m. rugsėjo 7 d. rungtynėse prieš FK Jonava pelnė net keturis įvarčius.

2023 m. liepos 2 d. pasižymėjo įvarčiu A lygos rungtynėse prieš FK Žalgiris. Galutinė rungtynių baigtis – įtikinama vilniečių pergalė rezultatu 4:1.

Statistika 
 A lygos statistika

Spalvų reikšmės: 
 Ekipa žaidė A lygoje;
 Pirmos lygos ekipa;

Pasiekimai 
 A lygos čempionas: 2017, 2018, 2019 m.
 LFF taurės laimėtojas: 2019 m.
 Lietuvos Supertaurės laimėtojas: 2018, 2019 m.

Šaltiniai

Nuorodos 
 alyga.lt svetainė
 SOCCERWAY
 fkbanga.lt
 fksuduva.lt
 Transfermarkt
 lietuvosfutbolas.lt
 Globalsportsarchive

Lietuvos futbolininkai